b'\n_START_ARTICLE_\nValiuta\n_START_PARAGRAPH_\nValiuta \xe2\x80\x93 sutartinis main\xc5\xb3 vienetas, skirtas apmok\xc4\x97ti u\xc5\xbe prekes ar paslaugas. Tai viena i\xc5\xa1 pinig\xc5\xb3 form\xc5\xb3, skirta main\xc5\xb3 vykdymui, vert\xc4\x97s i\xc5\xa1saugojimui ir vert\xc4\x97s standarto palaikymui. Valiuta yra dominuojanti preki\xc5\xb3 ir paslaug\xc5\xb3 mainymo priemon\xc4\x97. Prekyba tarp skirting\xc5\xb3 valiutos zon\xc5\xb3 vyksta nustatant valiutos kursus - kainas, kuriomis valiutos (taip pat atitinkam\xc5\xb3 valiutos zon\xc5\xb3 prek\xc4\x97s ir paslaugos) perkamos ar parduodamos. Priklausomai nuo valiutos kurso reguliavimo metodo valiutos klasifikuojamos \xc4\xaf kintan\xc4\x8dias ir fiksuotas._NEWLINE_Da\xc5\xbeniausiu atveju, kiekviena \xc5\xa1alis turi vietin\xc4\x97s valiutos leidimo ir spausdinimo monopolij\xc4\x85. Tarp i\xc5\xa1imtini\xc5\xb3 \xc5\xa1ali\xc5\xb3 b\xc5\xabt\xc5\xb3 \xc5\xa1alys, priklausan\xc4\x8dios Europos S\xc4\x85jungos Ekonominei ir Monetarinei S\xc4\x85jungai, kadangi jos pinig\xc5\xb3 leidimo ir valdymo funkcij\xc4\x85 yra perdavusios Europos Centriniam Bankui._NEWLINE_Tais atvejais, kai \xc5\xa1alis nekontroliuoja savo valiutos, kontrol\xc4\x99 vykdo centrinis bankas arba finans\xc5\xb3 ministerija. Abiem atvejais, institucija \xc4\xafpareigota vykdyti pinig\xc5\xb3 politik\xc4\x85 yra vadinama monetarine vald\xc5\xbeia. Monetarin\xc4\x97m vald\xc5\xbeiom, jas \xc4\xafk\xc5\xabrusios vyriausyb\xc4\x97s suteikia skirtingo lygio autonomijas. JAV, Federalin\xc4\x97 Rezervo Sistema veikia be tiesiogin\xc4\x97s \xc4\xafstatym\xc5\xb3 leid\xc5\xbeiam\xc5\xb3j\xc5\xb3 ar vykdom\xc5\xb3j\xc5\xb3 organ\xc5\xb3 intervencijos, ta\xc4\x8diau \xc4\xafgaliojimai gali b\xc5\xabti apriboti nauj\xc5\xb3 \xc4\xafstatym\xc5\xb3 rinkiniu. Ne\xc5\xbei\xc5\xabrint to, praktikoje apie \xc4\xafgaliojim\xc5\xb3 at\xc4\x97mim\xc4\x85 kalbama n\xc4\x97ra. Beveik visose Vakar\xc5\xb3 valstyb\xc4\x97se monetarin\xc4\x97 vald\xc5\xbeia yra s\xc4\x85lyginai nepriklausoma nuo vyriausyb\xc4\x97s._NEWLINE_Skirtingos \xc5\xa1alys gali valiut\xc4\x85 vadinti tuo pa\xc4\x8diu pavadinimu (pvz., Kanados doleriai, JAV doleriai etc.), taip pat skirtingos \xc5\xa1alys gali naudoti t\xc4\x85 pa\xc4\x8di\xc4\x85 valiut\xc4\x85 (pvz., euras) arba viena valstyb\xc4\x97 gali paskelbti kitos valstyb\xc4\x97s valiut\xc4\x85 vidaus vertybiniu popieriumi. Pavyzd\xc5\xbeiui, Panama ir El Salvadoras paskleb\xc4\x97 JAV doler\xc4\xaf vidaus vertybiniu popieriumi, o 1791-1857 m. JAV viduje cirkuliavo Ispanijos sidabrin\xc4\x97s monetos._NEWLINE_Svarbiausiomis pasaulio \xc5\xabkiui valiutomis laikomos \xc5\xa1ios \xe2\x80\x93 JAV doleris, ES euras, Japonijos jena, \xc5\xa0veicarijos frankas ir D. Britanijos svaras sterling\xc5\xb3.'